CELEX: 62010CA0140
Language: fi
Date: 2011-10-20 00:00:00
Title: Asia C-140/10: Unionin tuomioistuimen tuomio (ensimmäinen jaosto) 20.10.2011 (Hof van Cassatie van Belgiën (Belgia) esittämä ennakkoratkaisupyyntö) — Greenstar-Kanzi Europe NV v. Jean Hustin ja Jo Goossens (Asetus (EY) N:o 2100/94, sellaisena kuin se on muutettuna asetuksella (EY) N:o 873/2004 — 11 artiklan 1 kohdan, 13 artiklan 1–3 kohdan sekä 16, 27, 94 ja 104 artiklan tulkinta — Yhteisön kasvinjalostajanoikeuksien sammumista koskeva periaate — Käyttölupasopimus — Oikeuksien loukkaamista koskeva kanne kolmatta vastaan — Käyttölupasopimuksen rikkominen käyttöluvan haltijan toimesta tämän sopimussuhteissa kolmansiin)

10.12.2011   
            
            
               FI
            
            
               Euroopan unionin virallinen lehti
            
            
               C 362/7
            
         Unionin tuomioistuimen tuomio (ensimmäinen jaosto) 20.10.2011 (Hof van Cassatie van Belgiën (Belgia) esittämä ennakkoratkaisupyyntö) — Greenstar-Kanzi Europe NV v. Jean Hustin ja Jo Goossens
   (Asia C-140/10) (1)
   
   (Asetus (EY) N:o 2100/94, sellaisena kuin se on muutettuna asetuksella (EY) N:o 873/2004 - 11 artiklan 1 kohdan, 13 artiklan 1–3 kohdan sekä 16, 27, 94 ja 104 artiklan tulkinta - Yhteisön kasvinjalostajanoikeuksien sammumista koskeva periaate - Käyttölupasopimus - Oikeuksien loukkaamista koskeva kanne kolmatta vastaan - Käyttölupasopimuksen rikkominen käyttöluvan haltijan toimesta tämän sopimussuhteissa kolmansiin)
   2011/C 362/10
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van Cassatie van België
   
      Pääasian asianosaiset
   
   
      Kantaja: Greenstar-Kanzi Europe NV
   
      Vastaajat: Jean Hustin ja Jo Goossens
   
      Oikeudenkäynnin kohde
   
   Ennakkoratkaisupyyntö — Hof van Cassatie van België — Yhteisön kasvinjalostajanoikeuksista 27.7.1994 annetun neuvoston asetuksen (EY) N:o 2100/94 (EYVL L 227, s. 1), sellaisena kuin se on muutettuna asetuksella (EY) N:o 873/2004 (EUVL L 162, s. 38), 11 artiklan 1 kohdan, 13 artiklan 1, 2 ja 3 kohdan, 16, 27, 94 ja 104 artiklan tulkinta — Siviilikanteet — Yhteisön kasvinjalostajanoikeuksien omistajan tai käyttöluvan haltijan nostama kanne sellaista henkilöä vastaan, joka on toteuttanut käyttöluvan haltijalta saadun suojatun lajikkeen korjatun aineiston osalta tiettyjä toimia noudattamatta oikeuksien omistajan kanssa tehdyn käyttölupasopimuksen rajoituksia
   
      Tuomiolauselma
   
   
               1)
            
            
               Yhteisön kasvinjalostajanoikeuksista 27.7.1994 annetun neuvoston asetuksen (EY) N:o 2100/94, sellaisena kuin se on muutettuna 29.4.2004 annetulla neuvoston asetuksella (EY) N:o 873/2004, 94 artiklaa, luettuna yhdessä mainitun asetuksen 11 artiklan 1 kohdan, 13 artiklan 1–3 kohdan sekä 16, 27 ja 104 artiklan kanssa, on tulkittava pääasian kaltaisissa olosuhteissa siten, että omistaja tai käyttöluvan haltija voi nostaa oikeuksien loukkaamista koskevan kanteen sellaista kolmatta vastaan, joka on saanut aineiston sellaisen toisen käyttöluvan haltijan välityksellä, joka on rikkonut omistajan kanssa aikaisemmin tekemänsä käyttölupasopimuksen ehtoja tai rajoituksia, kunhan kyseiset ehdot tai rajoitukset koskevat suoraan asianomaiseen kasvilajikkeiden yhteisön suojaan kuuluvia olennaisia osia, mikä ennakkoratkaisua pyytäneen tuomioistuimen on arvioitava.
            
         
               2)
            
            
               Oikeuksien loukkausta arvioitaessa ei ole merkitystä sillä, että kolmas, joka on toteuttanut myytyä tai luovutettua aineistoa koskevia toimia, oli tietoinen tai hänen olisi pitänyt olla tietoinen käyttölupasopimuksen ehdoista tai rajoituksista.
            
         
      (1)  EUVL C 161, 19.6.2010.